SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

3. Darbuotojas, einantis šias pareigas, turi atitikti šiuos specialiuosius reikalavimus:
3.1. turėti aukštąjį universitetinį, bakalauro ir magistro kvalifikacinio laipsnio arba vientisųjų studijų psichologijos krypties išsilavinimą, arba jam lygiavertį išsilavinimą;
3.2. turėti ne mažesnę kaip 6 mėnesių psichologo darbo ir (ar) savanoriško psichologo ar emocinės paramos tarnybų (linijų) konsultanto darbo su vaikais ir (ar) šeimomis patirtį;
3.3. išmanyti Jungtinių Tautų vaiko teisių konvencijos, Lietuvos Respublikos vaiko teisių apsaugos pagrindų įstatymo, Lietuvos Respublikos apsaugos nuo smurto artimoje aplinkoje įstatymo, Lietuvos Respublikos civilinio kodekso ir kitų vaiko teisių apsaugą reguliuojančių nacionalinių ir tarptautinių teisės aktų nuostatas;
3.4. suprasti asmenybės struktūros, raidos, patologijos tapsmo ir psichologinio poveikio dėsningumus svarbiausių psichologinių teorijų požiūriu;
3.5. žinoti vaiko raidos ypatumus įvairiais jų amžiaus tarpsniais ir su jais susijusius socialinius, emocinius vaiko poreikius, šeimos ir vaiko raidos dinamiką, kontakto su vaiku ir (ar) šeima užmezgimo ir palaikymo būdus, metodus, gebėti įvertinti individualius vaiko ir (ar) šeimos poreikius;
3.6. mokėti dirbti su Microsoft Office programiniu paketu; 
3.7. mokėti valdyti, kaupti, sisteminti, apibendrinti ir vertinti dokumentus bei informaciją, rengti išvadas, gebėti savarankiškai planuoti ir organizuoti veiklą; 
3.8. sklandžiai dėstyti mintis raštu ir žodžiu. 

ŠIAS PAREIGAS EINANČIO DARBUOTOJO FUNKCIJOS

4. Šias pareigas einantis darbuotojas atlieka šias funkcijas:
4.1. atsižvelgdamas į specializuotos pagalbos poreikį, vertina, stebi, analizuoja paslaugų gavėjų individualią situaciją, siekdamas identifikuoti pagalbos poreikį ir parenka efektyvius darbo metodus, specializuotos pagalbos priemones;
4.2. identifikuoja vaiko ir (ar) jo atstovų pagal įstatymą krizę, padeda vaikui ir (ar) jo atstovams pagal įstatymą valdyti krizę, teikia emocinę paramą, motyvuoja vaiką ir (ar) jo atstovus pagal įstatymą priimti specializuotą pagalbą; 
4.3. atlieka galimai nuo seksualinio smurto nukentėjusio vaiko (toliau – vaikas) įvertinimą, parengia šio įvertinimo išvadą ir pateikia teisėsaugos institucijoms ir Tarnybos teritoriniam skyriui;
4.4. rengia ilgalaikės kompleksinės pagalbos teikimo rekomendacijas vaikui ir jo atstovams pagal įstatymą, kuriose numato ilgalaikės pagalbos priemones, apimančias psichologines, socialines, medicinines, teisines pagalbos priemones bei paslaugas vaikui ir jo atstovams pagal įstatymą, taip pat elgesio su vaiku strategijas bei su vaiko atstovais pagal įstatymą aptaria pagalbos šeimai ir (ar) vaikui tikslus ir uždavinius, numato šeimoje nustatytų problemų sprendimo būdus ir priemones;
4.5. baudžiamajame procese padeda ikiteisminio tyrimo metu apklausti vaiką, atsižvelgdamas į jo socialinę ir psichologinę brandą;
4.6. paruošia vaiką Valstybinės teismo medicinos tarnybos eksperto apžiūrai ir pagal poreikį dalyvauja vaikui atliekamoje teismo medicinos eksperto apžiūroje;
4.7. teikia tęstinę psichologinę pagalbą vaikams, patyrusiems ar galimai patyrusiems seksualinį smurtą ir jų atstovams pagal įstatymą;
4.8. teikia individualią pagalbą vaikų, patyrusių ar galimai patyrusių seksualinį smurtą, ugdymo įstaigai, kitiems su vaiku ir (ar) jo atstovais pagal įstatymą dirbantiems specialistams, siekia padėti jiems užtikrinti vaiko poreikių, susijusių su galimai patirtu ar patirtu seksualiniu smurtu, tenkinimą, jo sėkmingą adaptaciją ir funkcionavimą;
4.9. tvarko ir pildo savo darbo dokumentus, formuoja ir pildo paslaugų gavėjų bylas;
4.10. inicijuoja ir dalyvauja rengiant bei įgyvendinant prevencines, edukacines veiklas vaikų apsaugos nuo seksualinio smurto srityje, veda kvalifikacijos tobulinimo renginius vaiko gerovės srityje dirbantiems specialistams apsaugos ir prevencijos nuo seksualinio smurto prieš vaikus bei prevencijos dėl seksualinio vaikų išnaudojimo tema;
4.11. bendradarbiauja su savivaldybės administracijomis, valstybės ir savivaldybių įstaigomis, nevyriausybinėmis organizacijomis, sprendžiant su vaiko teisių apsauga susijusius klausimus, dalyvauja pasitarimuose vaiko teisių apsaugos klausimais, organizuoja pasitarimus;
4.12. pagal poreikį gali teikti specializuotos ir tęstinės psichologinės pagalbos paslaugas mobiliu būdu;
4.13. bendradarbiauja su Projekto ekspertais;
4.14. atlieka kitas funkcijas ir  nenuolatinio pobūdžio Projekto vadovo pavedimus, susijusius su Projekto įgyvendinimu. 

